CELEX: 32014R1387
Language: lt
Date: 2014-11-14 00:00:00
Title: 2014 m. lapkričio 14 d. Komisijos deleguotasis reglamentas (ES) Nr. 1387/2014, kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, I priedas

24.12.2014   
            
            
               LT
            
            
               Europos Sąjungos oficialusis leidinys
            
            
               L 369/35
            
         KOMISIJOS DELEGUOTASIS REGLAMENTAS (ES) Nr. 1387/2014
   2014 m. lapkričio 14 d.
   kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), ypač į jo 2 straipsnio 2 dalį,
   kadangi:
   
               (1)
            
            
               šalių, kurioms taikomas ES importo netaikant muitų ir kvotų režimas, sąrašas nustatytas Reglamento (EB) Nr. 1528/2007 I priede;
            
         
               (2)
            
            
               Kenija nesiėmė reikiamų veiksmų savo laikinajam ekonominės partnerystės susitarimui ratifikuoti ir todėl pagal Reglamento (EB) Nr. 1528/2007 2 straipsnio 3 dalį, ypač jos b punktą, ir Europos Parlamento ir Tarybos reglamentą (ES) Nr. 527/2013 (2) nuo 2014 m. spalio 1 d. jai nustojo galioti patekimo į rinką tvarka, kurią leista taikyti pagal Reglamentą (EB) Nr. 1528/2007;
            
         
               (3)
            
            
               tačiau Kenija ir Europos Sąjunga bei jos valstybės narės 2014 m. spalio 16 d. baigė derybas dėl ekonominės partnerystės susitarimo;
            
         
               (4)
            
            
               Komisijai pagal Reglamento (EB) Nr. 1528/2007 24a straipsnį suteikiami įgaliojimai priimti deleguotuosius aktus, kuriais būtų iš dalies pakeistas to reglamento I priedas į jį įtraukiant AKR valstybių grupei priklausančius regionus ar valstybes, kurios baigė derybas dėl susitarimo su Europos Sąjunga ir atitinka 1994 m. GATT XXIV straipsnio reikalavimus;
            
         
               (5)
            
            
               nuo šio reglamento taikymo dienos Kenijos įtraukimui į Reglamento (EB) Nr. 1528/2007 I priedą bus taikomos to reglamento 2 straipsnio 3 dalyje, ypač jos b punkte, nustatytos sąlygos,
            
         PRIĖMĖ ŠĮ REGLAMENTĄ:
   1 straipsnis
   Į Reglamento (EB) Nr. 1528/2007 I priedą įtraukiama ši šalis:
   
                
            
            
               KENIJOS RESPUBLIKA
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 348, 2007 12 31, p. 1.
   
      (2)  2013 m. gegužės 21 d. Europos Parlamento ir Tarybos reglamentas (ES) Nr. 527/2013, kuriuo dėl tam tikrų šalių išbraukimo iš derybas baigusių regionų ar valstybių sąrašo iš dalies keičiamas Tarybos reglamentas (EB) Nr. 1528/2007 (OL L 165, 2013 6 18, p. 59).